Fakulteti i Shkencave të Natyrës i Universitetit të Tiranës

Fakulteti i Shkencave të Natyrës është qendra kryesore në Shqipëri për përgatitjen e specialistëve të lartë në matematikë, fizikë, kimi, biologji dhe informatikë; ai është nga institucionet më të rëndësishme për përgatitjen e mësuesve për shkollat e mesme në këto disiplina. Fakulteti i Shkencave të Natyrës përbëhet nga departamentet e Biologjisë (3 Seksione), Fizikës , Informatikës , Matematikës , Kimisë së Përgjithshme dhe Kimisë Industriale . Pranë kryejnë aktivitetin e tyre edhe dy qendra studimore: Kopshti Botanik i Tiranës (KB) dhe Muzeu i Shkencave Natyrore (MShN), si dhe tri Qendra Kualifikimi të Mësuesve: për matematikë, për fizikë, dhe për biologji dhe kimi. Fakulteti ka një staf akademik të brendshëm prej mbi 125 punonjësish, prej të cilëve mbi rreth 70 profesorë ose profesorë shoqërues. Ai drejtohet nga Dekani, i zgjedhur nga Këshilli i Fakultetit, i cili zgjidhet nga bashkësia e punonjësve akademikë dhe e studentëve. Në Fakultetin e Shkencave të Natyrës studiojnë çdo vit mbi 2.600 studentë, rreth 2.250 prej të cilëve në kohë normale. Gjithsej ofrohen mbi 10 diploma universitare: 2 në matematikë, 2 në fizikë, 2 në biologji, 3 në kimi, 1 në informatikë. Gjithashtu, në mjediset e Fakulteti i Shkencave të Natyrës-së kryejnë laboratorët dhe seminaret, shpesh edhe leksionet në lëndët e Biologjisë së Përgjithshme, Kimisë, Fizikës dhe Botanikës, gjithë studentët e degëve Mjekësi, Farmaci dhe Stomatologji, të Fakultetit të Mjekësisë, UT. Organizimi i Fakultetit në Departamente Në Fakultetin e Shkencave të Natyrës gjenden këto departamente: Departamenti i Biologjisë - Përgjegjëse Prof. Dr. Mirela Lika Departamenti i Bioteknologjisë - Përgjegjëse Prof. Dr. Klementina Puto Departamenti i Fizikës - Përgjegjës Prof. Asoc. Polikron Dhoqina Departamenti i Informatikës - Përgjegjës Prof. Asoc. Endrit Xhina Departamenti i Kimisë - Përgjegjëse Prof. Dr. Kozeta Vaso Departamenti i Kimisë Industriale - Përgjegjëse Prof. Dr. Rozana Troja Departamenti i Matematikës - Përgjegjës Prof. Dr. Artur Baxhaku Departamenti i Matematikës së Aplikuar - Përgjegjës Prof. Dr. Fatmir Hoxha Qendra Kërkimore e Florës dhe e Faunës - Përgjegjës Prof. Dr. Alfred Mullai. Shiko edhe Universiteti i Tiranës Fakulteti i Ekonomisë Fakulteti i Drejtësisë Fakulteti i Gjuhëve të Huaja Fakulteti i Shkencave Sociale Fakulteti i Histori-Filologji Referime Website: wwww.fshn.edu.al Arkivuar 8 qershor 2023 tek Wayback Machine